ПРАВИЛНИК
ЗА ПРОПУСКАТЕЛНИЯ РЕЖИМ В ДГ”ДЕТЕЛИНА” С. ОРИЗОВО

І. ОБЩИ ПОЛОЖЕНИЯ
Чл. 1. Правилникът регламентира основните изисквания и реда за пропускане и престояване на работници, служители, деца, родителите им, граждани, служители от други учреждения и организации, и МПС;внасянето на обемисти багажи/товари/, както и изнасянето на материални средства „в” и „от” групите, помещенията и района на ДГ”Детелина” с. Оризово.
Чл.2. Правилникът е задължителен за всички работници, служители, деца, родителите им, граждани, служители от други учреждения и организации, работещи и посещаващи групите, помещенията и района на ДГ”Детелина”.
ІІ. Ред за пропускане и престой на работници, , служители, деца, родителите им, граждани, служители от други учреждения и организации, и МПС.
Чл. 3. Работниците и служителите на детската градина са в групите, помещенията и в района на детската градина в рамките на установеното в Правилника за вътрешния ред работно време.
Чл. 4. Родителите на посещаващите детска градина деца:
• предават ежедневно децата: на входа на родителите или в двора на детската градина;на учителя на съответната група във времето от 7.30 до 8.30 ч.
• взимат децата от входа на родителите или в двора на детската градина;от  учителя на съответната група във времето от 16.30 ч. до 18.00 ч.
• при нужда / заболяване, домашни причини и др./ взимат децата от учителя на съответната група и в друго време, за което се подписват във въведените за целта тетрадки по групи. 
• посещават и престояват в помещенията на съответната група само със знанието и разрешението на Директора и само когато са поканени за това от учителите на съответната група- за родителски срещи, празници, развлечения и др., като спазват всички задължителни противоепидемиологични мерки.
Чл. 5. Родителите на децата от детската градина, посещаващи домакина за заплащане на месечната такса за ползване на детска градина в работното време на домакина: от 7.30 часа до 16.00 часа, но само за времето от 1- во до 15- то число на месеца.
Чл. 6. Посещенията при директора на детската градина :
• за работниците и служителите на детската градина не се ограничават;
• за родителите на децата, граждани и служители от други учреждения и организации са разрешени само в работното време на директора;
Чл.7. Граждани и служители от други учреждения и организации посещават групите и помещенията на детската градина само със знанието и разрешението на Директора.
• Външните лица, за които е разрешено влизането в помещенията на ДГ е задължително да става само с калцуни и предпазна лицева маска.
ЧЛ.8. За ремонтни дейности се пропускат само лицата от фирмите, обслужващи ДГ и само със знанието на Директора или домакина.
Чл.9. Пропускането и престоя на автомобили, осигуряващи снабдяването в района на ДГ се осигурява само в работното време на домакина. 
Чл.10. Пропускането и престоя на автомобили със специален режим / МВР, РС на ПБЗН, Бърза помощ/ в района на ДГ се осигурява по всяко време на денонощието.
Чл.11. На посещаващите лица се забранява отклоняването и посещаване на други служебни лица и помещения извън заявените при Директора. След посещението, лицата следва незабавно да напуснат групите, помещенията и района на ДГ, за което отговарят посетените лица.
Чл.12. Не се разрешава влизането в групите на лица, които:
· са въоръжени;
· са с неадекватно поведение- пияни, дрогирани и с явни психични отклонения
· внасят упойващи вещества, спиртни напитки, които при употреба биха застрашили живота и здравето на околните;
· разпространяват/ продават/ и рекламират литература и артикули с религиозно и порнографско съдържание;
· проявяват педофилски и вандалски характер;
· водят и разхождат кучета и други животни;
· носят със себе си обемисти багажи, кашони и др. подобни;
Не се разрешава внасянето на остри, избухливи и леснозапалими предмети или играчки, застрашаващи здравето на детето.
Чл. 13. Не се разрешава оставянето на багаж/ чанти, куфари, сакове, торби, кашони, пакети/, кореспонденция, апаратура от външни лица за съхранение в групите или помещенията в ДГ.
ІІІ. Ред за внасяне и изнасяне на багажи, товари, техника, технически средства и имущества
Чл. 14 Внасянето в групите и помещенията на става само с разрешение на Директора за служебни нужди става само с разрешение на Директора.
Чл. 15. Изнасянето на багажи, товари, техника, технически средства и имущества от групите става само с разрешение на Директора.
Чл. 16. При констатиране на нарушения за внасяне и изнасяне на багажи, товари, техника, технически средства и имущества „в” и „от” групите, помещенията незабавно се докладва на Директора, а при необходимост и на съответното РПУ.
Чл. 17. Внесените торти, храни, напитки и др. да се вписват в журнала.
§1. Неизпълнението на този Правилник е нарушение на трудовата дисциплина и за неговото неспазване работниците и служителите носят дисциплинарна отговорност и се наказват по КТ.
§2. Този Правилник се съхранява в дирекцията и е на разположение на всеки интересуващ се служител, работник, родител, общественик.Екземпляр от него е на разположение на работниците и служителите в детската градина.
§3. Правилникът влиза в сила от 15.09.2021 г.
§4. Контрол по изпълнение на правилника се осъществява от домакин и Директор на ДГ”Детелина”.




                                                                                                Директор:
                                                                                                                /Д. Минкова/

